หุ้นปิดร่วง16จุดตามต่างประเทศ
ตลาดหุ้นวันที่ 31 ม.ค. ดัชนีปิดที่ 1,474.20  จุด ลดลง 16.62 จุด หรือ  -1.11%  มูลค่าการซื้อขาย 57,798.09 ล้านบาท
31 ม.ค. 2556

ตลาดหุ้นวันที่ 31 ม.ค. ดัชนีปิดที่ 1,474.20  จุด ลดลง 16.62 จุด หรือ  -1.11%  มูลค่าการซื้อขาย 57,798.09 ล้านบาท 
นายชัย  จิรเสวีนุประพันธ์  ผู้จัดการฝ่ายกลยุทธ์การลงทุน บล.โนมูระ พัฒนสิน  กล่าวว่า  ตลาดหุ้นไทยปรับตัวลงไปในทิศทางเดียวกับตลาดหุ้นทั่วโลก นักลงทุนผิดหวังตัวเลขเศรษฐกิจสหรัฐออกมาหดตัวลงในไตรมาส 4 ที่ผ่านมา แต่ธนาคารกลางสหรัฐคาดว่าจะหดตัวแค่ระยะสั้นและจะดีขึ้นตามลำดับ
อย่างไรก็ตามในช่วงบ่ายหุ้นไทยลงหนักกว่าตลาดหุ้นเอเชีย เนื่องจากตัวเลขเศรษฐกิจออกมาไม่ค่อยดีนัก ประกอบกับแนวโน้มเงินบาทที่แข็งค่า อาจทำให้ธนาคารแห่งประเทศไทยออกมาตรการเพื่อดูแลค่าเงิน ทำให้นักลงทุนต่างชาติกังวล จึงฉวยจังหวะขายล็อคกำไรไว้ก่อน
แนวโน้มตลาดหุ้นในวันพรุ่งนี้ มีโอกาสที่ดัชนียังคงอ่อนตัวลงอยู่ตามแรงขายของต่างชาติ โดยตลาดหุ้นยุโรปเปิดตลาดก็ยังซึมลง เช่นเดียวกับดาวโจนส์ล่วงหน้าของสหรัฐ ประเมินแนวรับวันพรุ่งนี้อยู่ที่ 1,464 และ 1,460 จุดและแนวต้าน 1,490 จุด
หลักทรัพย์ 5 อันดับแรกที่มีมูลค่าการซื้อขายสูงสุด ได้แก่
TRUE  มูลค่าการซื้อขาย  4,167.22 ล้านบาท ปิดที่ 6.60 บาท ลดลง 0.35 บาท หรือ  -5.04%
PTT   มูลค่าการซื้อขาย  3,073.34 ล้านบาท ปิดที่ 341 บาท ลดลง  7บาท หรือ  -2.01%
PTTEP   มูลค่าการซื้อขาย 1,971.39  ล้านบาท ปิดที่ 166 บาท ลดลง  0.50 บาท หรือ  -0.30%
BJC  มูลค่าการซื้อขาย 1,965.75 ล้านบาท ปิดที่  75 บาท ลดลง 1.25 บาท หรือ  -1.64%
PTTGC  มูลค่าการซื้อขาย 1,695.89 ล้านบาท ปิดที่ 80 บาท ลดลง 0.75 บาท หรือ  -0.93%